རྩེ་ལེ་སྣ་ཚོགས་རང་གྲོལ་གྱི་གསུང་གི་ནང་དུ་ཁོང་གིས་ཤ་མི་བཞེས་པ་དང་།ཆོས་བཤད་ནས་འབུལ་བ་མི་ལེན་པ།ཞོན་པ་མི་ཞོན་པ་དང་གསུམ་གྱི་དམ་བཅའ་བཞག་འདུག་པས་ངའི་སེམས་ལ་ཧ་ཅང་ཕན་ཐོགས་བྱུང་།ངས་དེ་དག་གི་ནང་ནས་ང་ཕར་ཚུར་འགྲོ་བའི་སྐབས་རླངས་འཁོར་དང་གནམ་གྲུའི་ནང་ཡིན་པས་ཞོན་པ་ནི་དམིགས་བསལ་སྤོང་དགོས་པ་མི་འདུགསྤྱི་ཚོགས་ཀྱི་ནང་དུ་གང་ཐུབ་ཀྱིས་དཀར་ཟས་ལ་དང་དོད་བྱེད་པ་དང་།དམར་ཟས་ཉུང་དུ་གཏོང་དགོས་པའི་སྐོར་ངས་རྟག་པར་འབོད་བསྐུལ་བྱེད་བཞིན་ཡོད།རྒྱ་གར་ནང་གི་བོད་པའི་དགོན་པ་ཆེ་ཁག་གི་སྤྱིའི་ཐབ་ཚང་ནས་དམར་ཟས་གཏན་ནས་གཏོང་གི་མེད་པར་དཀར་སྐྱོང་བྱེད་བཞིན་ཡོད།ངས་ཐུབ་པའམ་ང་དང་འབྲེལ་བ་ཡོད་པ་ནི།ཆོས་འབྲེལ་ག་དུས་བྱས་ཀྱང་འབུལ་བ་ལེན་གྱི་མེད།འབུལ་བ་བླངས་ན་ཚོང་བརྒྱབ་པ་དང་གཅིག་པ་རེད།ངས་ཕར་ཆོས་བཤད་ཁུལ་བྱས།ཚུར་འབུལ་བ་བླངས་ན་ཚོང་བརྒྱབ་པ་རང་རེད།རྩེ་ལེ་སྣ་ཚོགས་རང་གྲོལ་གྱིས་ཀྱང་ཆོས་ཀྱིས་ཚོང་བྱེད་པ་འདི་ཡག་པོ་གཏན་ནས་མི་འདུག་ཅེས་གསུངས་འདུགལོ་ཤས་སྔོན་ནས་ཕྱི་རྒྱལ་སོགས་སུ་ངས་སྐད་ཆ་བཤད་སྐབས་འཛིན་བྱང་བཙོངས་པའི་ནང་ནས་ངས་སྒོར་རྡོག་གཅིག་ཀྱང་བླངས་མེད།བླ་མའི་མིང་ཞིག་ཁྱེར།ཆོས་འདྲ་ཞིག་བཤད་ཁུལ་བྱས་ཏེ་འབུལ་བ་ལེན་པ་དེ་སྔོན་ཆུ་བཟང་རིན་པོ་ཆེས།དབང་བསྐུར་ཆོས་བཤད་བྱེད་དུས་རྣམ་དཔྱོད་འདྲ་ཞིག་འདུག་སྟེ།།འབུལ་བར་ཨང་ཉན་བྱེད་དུས་སེམས་པ་གཏིང་ནས་སྐྱོ་བྱུང་།།